STC ควักเงิน 9.8 ลบ. ซื้อทรัพย์สิน รองรับธุรกิจผลิตคอนกรีตผสมเสร็จ
STC ควักเงิน 9.8 ลบ. ซื้อทรัพย์สิน รองรับธุรกิจผลิตคอนกรีตผสมเสร็จ
STC ควักเงิน 9.8 ลบ. ซื้อทรัพย์สิน รองรับธุรกิจผลิตคอนกรีตผสมเสร็จ
1 ต.ค. 2563

บริษัท เอสทีซี คอนกรีตโปรดัคท์ จำกัด (มหาชน) หรือ STC ระบุว่า ที่ประชุมคณะกรรมการบริษัทเมื่อวานนี้ (30 ก.ย.) มีมติอนุมัติให้บริษัทเข้าซื้อทรัพย์สินซึ่งใช้ในการประกอบกิจการผลิตและจำหน่ายผลิตภัณฑ์คอนกรีตผสมเสร็จ ของบริษัท ควอลิตี้ คอนกรีต 2013 จำกัด ซึ่งถือเป็นรายการที่เกี่ยวโยงกัน มูลค่า 9.83 ล้านบาท โดยคาดว่าจะดำเนินการแล้วเสร็จภายในเดือนตุลาคม 2563
สำหรับแหล่งเงินทุนจะมาจากกระแสเงินสดภายในของบริษัท ซึ่งไม่ส่งผลกระทบต่อสภาพคล่องหรือการดำเนินงานของบริษัท โดยการซื้อทรัพย์สินเพื่อใช้ดำเนินธุรกิจของบริษัทที่มีสมรรถนะที่ดีในราคาที่เหมาะสม จะทำให้บริษัทมีรายได้เพิ่มขึ้นจากการขยายธุรกิจดังกล่าว